DEN EUROPÆISKE INVESTERINGSBANKS STYRELSESRÅDS AFGØRELSE

af 16. april 2019

om udskiftning af Det Forenede Kongeriges kapital i Den Europæiske Investeringsbank med kapital tegnet af de resterende medlemsstater [2019/655]

STYRELSESRÅDET FOR DEN EUROPÆISKE INVESTERINGSBANK HAR —

under henvisning til vedtægternes artikel 4, stk. 3, og artikel 5, stk. 2, og ud fra følgende betragtninger:

Det Forenede Kongerige forventes at udtræde af Den Europæiske Union med virkning fra den 30. marts 2019 i overensstemmelse med artikel 50 i traktaten om Den Europæiske Union.

I henhold til artikel 308 i traktaten om Den Europæiske Unions funktionsmåde er Den Europæiske Investeringsbanks medlemmer medlemsstaterne.

Det Forenede Kongeriges udtræden af Den Europæiske Union medfører ophør af Det Forenede Kongeriges medlemskab af Den Europæiske Investeringsbank og dets tegnede kapital i Banken.

Det Forenede Kongeriges udtræden af Den Europæiske Union bør ikke påvirke Den Europæiske Investeringsbanks finansieringsaktivitet og forretningsmodel.

Opretholdelsen af Bankens kapital kræver en forhøjelse af de resterende medlemsstaters tegnede kapital.

Den indbetalte del af denne forhøjelse af kapitalen tegnet af de resterende medlemsstater bør være 3 495 903 950 EUR, og hele beløbet finansieres af Bankens supplerende reserve med henblik på at bevare den indbetalte del af den samlede tegnede kapital på det nuværende niveau.

Opretholdelsen af Bankens kapital bør ske parallelt med en yderligere styrkelse af Bankens styreform.

Bestyrelsens funktion bør styrkes ved at give mulighed for at udpege yderligere suppleanter, og der bør gøres bedre/mere brug af suppleanter og eksperter uden stemmeret, så de i højere grad støtter bestyrelsens beslutningsproces, navnlig for så vidt angår deres analyse af finansieringsforslag.

Anvendelsen af kvalificeret flertal i bestyrelsens og styrelsesrådets afstemninger bør udvides med væsentlige områder, nemlig beslutningen om Bankens driftsplan, udpegelse af medlemmer af direktionen samt godkendelse af forretningsordenen.

Banken bør tage yderligere initiativer til, i overensstemmelse med bedste bankpraksis, at indarbejde principperne om »de tre forsvarslinjer« på alle relevante niveauer i institutionen, herunder direktionen.

I overensstemmelse med medlemsstaternes forventninger bør långivningens omfang fastholdes på et holdbart niveau, og en ramme for bestemmelse af holdbar långivning bør videreudvikles.

Revisionsudvalgets funktion bør styrkes ved at sikre, at der blandt dets medlemmer findes viden om tilsynsforhold, og udvælgelsesprocessen for medlemmer af Revisionsudvalget bør også undersøges nærmere bl.a. for at sikre, at udvalget altid har medlemmer fra banktilsynsmyndigheder inden for og uden for euroområdet.

Rådet anmodes om sideløbende at vedtage de nødvendige ændringer af Bankens vedtægter i overensstemmelse med artikel 308 i traktaten om Den Europæiske Unions funktionsmåde.

Visse medlemsstater har udtrykt ønske om at tegne yderligere kapital i Banken, og styrelsesrådet opfordrer bestyrelsen til at fremsætte et forslag herom senest på årsmødet i 2019 —

DERFOR MED ENSTEMMIGHED TRUFFET FØLGENDE AFGØRELSE:

1. Med virkning fra Det Forenede Kongeriges udtræden af Den Europæiske Union forhøjes de resterende medlemsstaters tegnede kapital med 39 195 022 000 EUR forholdsmæssigt efter hver enkelt medlemsstats andel af den samlede tegnede kapital på 204 089 132 500 EUR. Bankens tegnede kapital genoprettes derfor til 243 284 154 500 EUR, tegnet af medlemsstaterne med følgende beløb: Tyskland 46 722 369 149 Frankrig 46 722 369 149 Italien 46 722 369 149 Spanien 28 033 421 847 Belgien 12 951 115 777 Nederlandene 12 951 115 777 Sverige 8 591 781 713 Danmark 6 557 521 657 Østrig 6 428 994 386 Polen 5 980 679 827 Finland 3 693 702 498 Grækenland 3 512 961 713 Portugal 2 263 904 037 Tjekkiet 2 206 922 328 Ungarn 2 087 849 195 Irland 1 639 379 073 Rumænien 1 513 926 692 Kroatien 1 062 312 542 Slovakiet 751 236 149 Slovenien 697 455 090 Bulgarien 510 041 217 Litauen 437 633 208 Luxembourg 327 878 318 Cypern 321 508 011 Letland 267 076 094 Estland 206 248 240 Malta 122 381 664

2. Med virkning fra Det Forenede Kongeriges udtræden af Den Europæiske Union trækkes supplerende reserver på 3 495 903 950 EUR fra Bankens frie reserver, og beløbet omdannes til indbetalt kapital ved overførsel fra Bankens supplerende reserver til dens kapital. Beløbet tildeles medlemsstaternes indbetalte kapital forholdsmæssigt efter hver enkelt medlemsstats andel af det samlede beløb på 243 284 154 500 EUR.

3. Med virkning fra Det Forenede Kongeriges udtræden af Den Europæiske Union ændres artikel 4, stk. 1, første afsnit, i Bankens vedtægter og affattes således: »Banken tildeles en kapital på 243 284 154 500 EUR, tegnet af medlemsstaterne med følgende beløb: Tyskland 46 722 369 149 Frankrig 46 722 369 149 Italien 46 722 369 149 Spanien 28 033 421 847 Belgien 12 951 115 777 Nederlandene 12 951 115 777 Sverige 8 591 781 713 Danmark 6 557 521 657 Østrig 6 428 994 386 Polen 5 980 679 827 Finland 3 693 702 498 Grækenland 3 512 961 713 Portugal 2 263 904 037 Tjekkiet 2 206 922 328 Ungarn 2 087 849 195 Irland 1 639 379 073 Rumænien 1 513 926 692 Kroatien 1 062 312 542 Slovakiet 751 236 149 Slovenien 697 455 090 Bulgarien 510 041 217 Litauen 437 633 208 Luxembourg 327 878 318 Cypern 321 508 011 Letland 267 076 094 Estland 206 248 240 Malta 122 381 664 «

4. Denne afgørelse træder i kraft med virkning fra Det Forenede Kongeriges udtræden af Den Europæiske Union. Den offentliggøres i Den Europæiske Unions Tidende .